Subject: FW: Turismitegevuskava 2026-2029 eelnõu/ ETFL kommentaarid
From: "info - MKM" <[email-masked]>
To: "info - MKM" <[email-masked]>
Date: Fri, 17 Oct 2025 12:24:23 +0300

From: ille <[email-masked] 
<mailto:[email-masked]> >
Sent: Thursday, October 16, 2025 10:50 PM
To: turismi.koostoopartnerid - MKM <[email-masked] 
<mailto:[email-masked]> >
Subject: Ed: Turismitegevuskava 2026-2029 eelnõu/ ETFL kommentaarid

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Lugupeetud pr Jerjomina,

Vabandan, et EVEA tagasiside on viibinud – nädal on nii olulise dokumendiga 
tutvumiseks, liikmetelt tagasiside kogumiseks ja koondamiseks ilmselgelt 
liiga lühike aeg.

Lühike kokkuvõte EVEA tursimivaldkonans tegutsevatelt liikmetelt on, et tegu 
on liiga pealiskaudse käsitlusega mis praktikas ilmselt  ei anna oodatud 
tulemust.

Selgelt toetame analüüsil põhineva struktureeritud pikema vaate 
kokkuleppimist ja vormistamist tegevuskavana, kuid tuleb tunnistada, et 
esitatud kava tekitab hulgaliselt küsimusi.

EVEA, mille liikmete hulka kuulub arvestatav hulk turismisektori ja 
teenusepakkujate esindajaid, peab oluliseks, et tegevuskava käsitleks 
turismimajandust tervikuna, kirjeldades muuhulgas selgelt koostöömudeleid 
turismiettevõtjate ja teenusepakkujatega ning rollijaotust erinevate 
osapoolte vahel. EVEA hinnangul on meile saadetud tegevuskava projekt kohati 
liialt visandlik ning kirjeldatud eesmärgid ja seatud mõõdikud ei toetu 
algandmete põhjalikule analüüsile.

Silma jäi, et rollid ja vastutus tegevuskava rakendamisel pole piisavalt 
selged, mistõttu ei ole võimalik hinnata tegevuskava eesmärkide 
saavutatavust ega rahastuse adekvaatsust.

EVEA on kindlasti seda meelt, et Eesti turismi konkurentsivõimet tuleb 
tugevdada ning tegevuskava koostamine aastateks 2026-2029 on samm selle 
suunas. Tegevuskavas on aga vajalik selge sõnum juhtimise, rahastuse ja 
prioriteetide osas – seda me täna ei näinud.

Nüüd vastused Teie küsimustele:

•            Kas teiega seonduvad tegevused on realistlikud ja nõustute neid 
enda peale võtma? Ja mis ajaks saaksid need tehtud?

EVEA: turismivaldkonna väikeettevõtjad teevad seda, mida nad kõige paremini 
oskavad – pakuvad teenust parimal võimalikul moel ning arendavad oma 
ettevõtteid ja teenust, püüdes püsida konkurentsis.

•            Kas tegevuskava eesmärgid on teie hinnangul realistlikud?

EVEA: tegevuskava eesmärgid ei olnud pisiavalt selged, et sellele küsimusele 
vastata.

•            Kes ja mida peaks veel järgmise nelja aasta jooksul ära tegema?

EVEA: Ootame riigilt selget nägemust prioriteetide ja riigi poolt 
prioriteetide saavutamiseks tehtava osas. Ettevõtjatele mõõdikute 
kehtestamine ei ole asjakohane.

•            Kas on tegevusi, mille võiks teie hinnangul välja jätta?

EVEA: vt meie eelnev selgitus.

Meile tundub, et tegevuskava on täna liiga toores. Vaja on riigi ja 
huvitatud ettevõtjate sisulist arutelu,  mitte nädala jooksul kiirkorras 
(EVEA-l ning ilmselt ka teistel suurematel esindusorganisatsioonidel pole 
oma liikmetelt nii kiiresti võimalik saada sisulist tagasisidet) saadetud 
vastuseid. Seega jääme ootama kutset sisulisele arutelule.

Lugupidamisega

Ille Nakurt-Murumaa

EVEA president

Tel. +372 57809806

e-post: [email-masked] <mailto:[email-masked]>

veeb: www.evea.ee <http://www.evea.ee/>

From: Kristina Jerjomina - MKM <[email-masked] 
<mailto:[email-masked]> >
Sent: teisipäev, 30. september 2025 17:04
To: Turismi koostööpartnerid - MKM <[email-masked] 
<mailto:[email-masked]> >
Cc: Ede Teinbas - MKM <[email-masked] <mailto:[email-masked]> >; 
Aleksandr Michelson - MKM <[email-masked] 
<mailto:[email-masked]> >; Kati Kikas - MKM <[email-masked] 
<mailto:[email-masked]> >
Subject: Turismitegevuskava 2026-2029 eelnõu

Head turismi koostööpartnerid!

Osad teist on ilmselt juba saanud eelnõude infosüsteemi kaudu 
turismitegevuskava 2026-2029 eelnõu, kuid jagan seda ka eraldi, et jõuaks 
veidi suurema ringini. Lisasin ministri kirja, tegevuskava eelnõu ja 
lühiülevaate.

Tegevuskavas on kirjas, mida tuleb ministeeriumidel, asutustel, ettevõtjatel 
ja erialaliitudel järgmise nelja aasta jooksul turismi valdkonnas ära teha 
selleks, et turismil läheks paremini, lisandväärtus kasvaks. Tegemist on 
eelnõuga ja ootame sellele tagasisidet:

*	Kas teiega seonduvad tegevused on realistlikud ja nõustute neid enda peale 
võtma? Ja mis ajaks saaksid need tehtud?
*	Kas tegevuskava eesmärgid on teie hinnangul realistlikud?
*	Kes ja mida peaks veel järgmise nelja aasta jooksul ära tegema?
*	Kas on tegevusi, mille võiks teie hinnangul välja jätta?

Tagasisidet ootame hiljemalt 8. oktoobriks.

Pärast tagasiside saamist täiendame tegevuskava ja minister kinnitab selle 
käskkirjaga.

Kui teil tekib tegevuskava kohta küsimusi, siis võtke minuga julgelt 
ühendust.

Heade soovidega

	Kristina Jerjomina
turismi valdkonnajuht
Ettevõtluskeskkonna ja tööstuse osakond
Majandus- ja Kommunikatsiooniministeerium
+372625 6420  <mailto:[email-masked]> [email-masked]
 <https://www.mkm.ee> www.mkm.ee | Suur-Ameerika 1, Tallinn